ང་སྙན་ངག་འདིའི་གྲས་ལ་ཧ་ཅང་དགའ།རྒྱུ་མཚན་ནི་སྙན་ངག་འདིའི་གྲས་ཀྱིས་མི་ལ་ཚོར་རླབས་དྲག་པོ་ཞིག་གམ་མཐོན་པོ་ཞིག་སྦྱིན་སྐབས་ད་དུང་མཐོ་ནས་མཐོ་རུ་འདེགས་པའི་རམ་འདེགས་སམ་སྤོབས་པ་ཞིག་སྩོལ་བར་བྱེད།དཔེར་གོང་དུ་དྲངས་པ་དེ་རེད།བོད་ནང་གི་གཞས་ཚིག་ཅིག་ལ།སའི་གོ་ལའི་ཕྱེད་ཀ་འཁྱགས་སོང་།།ཆུ་རྨ་ཆུའི་ཁ་ར་འཁྱགས་སོང་།ངའི་སེམས་ཀྱི་སྙིང་གི་ཕྱེད་ཀ་འཁྱགས་སོང་།།ཟེར་བ་ལྟ་བུ་བྲིས་འདུག་པ་ཡང་འདི་དང་ཚོར་བའི་མཐོ་རླབས་སྙེགས་སྟངས་གཅིག་མཚུངས་ལ།སྙན་ངག་ཞིག་གིས་དགའ་སྐྱོ་ཆགས་སྡང་གི་ཚོར་བ་ཅི་ཞིག་སྟེར་སྐབས་འདི་ལྟར་གོང་ནས་གོང་དུ་དང་།མཐོ་ནས་མཐོ་རུ་འདེགས་ཐུབ་པའི་ནུས་པ་ལྡན་ཚེ་ད་གཟོད་ཀློག་མཁན་གྱི་ཡིད་ལ་སྨྲ་མི་ནུས་པའི་ཚོར་བ་སྦྱིན་ནུས་པ་མ་ཟད།འབྲི་མཁན་རང་གི་སྙིང་དུ་གནག་པའི་འབྲི་འདོད་པ་དེ་ཡང་ལུད་པར་བྱེད་ནུས་སྙམ།སྙ་ངག་འདིའི་བཞུར་སྟངས་ལ་བསྐྱར་དུ་གདེང་འཇོག་དང་བསྟོད་པ་བྱེད་འདོད་དོ།།